**Učebné osnovy**

|  |  |
| --- | --- |
| **Názov predmetu** | **Hudobná výchova** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | siedmy |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Hudobná edukácia v nižšom strednom vzdelávaní predstavuje kontinuálne, systémové a cieľavedomé pokračovanie hudobnej edukácie primárneho stupňa.

Hudobnú edukáciu možno vymedziť troma prvkami: hudobné umenie – obsah, hudobné schopnosti (zručnosti, návyky) – cieľ a hudobné činnosti – metóda, prostriedok rozvoja hudobných schopností, pochopenia princípov hudby, realizácia hudobného umenia. Sekundárnym obsahom predmetu je umenie, estetika, kreativita, sekundárnym cieľom rozvoj kľúčových kompetencií – komplexný rozvoj osobnosti, všeobecných ľudských kvalít.

Hudobná výchova v základnej škole je predmetom umelecko-výchovným a činnostným, na nižšom strednom stupni sa rozširuje o kognitívny rozmer – uvedomelé prenikanie do štruktúry hudobného diela, hudobno-teoretický a hudobno-historický rozmer, ako konklúzia predchádzajúcej hudobnej činnosti, praktickej hudobnej skúsenosti.

Anglický jazyk na našej škole využívajú žiaci i počas nejazykových hodín. Využívajú ho ako pracovný jazyk, ako jazyk, prostredníctvom ktorého majú možnosť obohacovať svoje vedomosti, získavať zručnosti a formovať svoju osobnosť. V rámci CLIL hodín (všetky nejazykové predmety) si vyučujúci sami volia témy, ktoré odučia prostredníctvom CLILu cez anglický jazyk. Našou snahou a cieľom je pripraviť dobrý jazykový základ pre efektívnu aplikáciu CLILu a následné pragmatické využívanie jazyka ako nástroja na dosahovanie vyučovacích cieľov.

**CIELE PREDMETU**

Ciele predmetu možno rozdeliť na špecifické hudobné ciele, špecifické ciele z oblasti umenia, estetiky a kreativity a sekundárne ciele.

Špecifické hudobné ciele:

Žiaci:

* získajú hudobné schopnosti prostredníctvom hudobných činností,
* realizujú hudobné činnosti na základe nadobudnutých hudobných schopností,
* na základe vlastnej skúsenosti si osvoja konkrétne poznatky z oblasti hudobnej teórie a histórie,

Špecifické ciele z oblasti umenia, estetiky a kreativity:

* pochopia podstatu umenia, vytvoria si vzťah k umeniu, majú priamu skúsenosť v oblasti špecifických umeleckých, estetických a psychologických kategórií – emocionalita, prežívanie, zážitok, vnímanie krásy, vlastná tvorivosť (improvizácia, kompozícia), na základe čoho dokážu reflektovať umenie, vnímať krásu, rozpoznať hodnotu, vyjadriť sa prostredníctvom umenia,

Sekundárne ciele:

* nadobudnú (prehĺbia) kľúčové kompetencie prostredníctvom hudobného umenia

**KĽÚČOVÉ KOMPETENCIE**

|  |  |
| --- | --- |
| **Názov kľúčovej kompetencie** | **Smerovanie výučby** |
| **Učiť sa učiť** | - spoznať najvýznamnejších slovenských a svetových hudobných skladateľov jednotlivých slohových období a ich vybrané diela,  - prostredníctvom hudobných činností získať schopnosť vyjadrovať svoje emócie, vzťahy a postoje, teda komunikovať umeleckými prostriedkami, |
| **Komunikatívne kompetencie** | - formovať sa ako aktívni poslucháči, tolerantní k iným kultúram a názorom, bez nekritického podliehania módnym vlnám, reklame a subkultúre, ale aj bez predsudkov k nim |
| **Občianske kompetencie** | -mať zodpovednosť za plánovanie a realizáciu spoločnej a vlastnej práce,  -uvedomiť si svoju národnú identitu v kontexte s európskou hudobnou kultúrou, získať úctu k svojej kultúre, byť hrdí na vlastné slovenské kultúrne bohatstvo a históriu  -dokázať bez predsudkov pristupovať k vnímaniu a rozširovaniu umeleckých hodnôt rôznych kultúr, |
| **Riešenie problémov** | -schopnosť spolupracovať (pri kolektívnych hudobných činnostiach a najmä pri hudobno-dramatických činnostiach), |

**VZDELÁVACÍ ŠTANDARD**

|  |  |
| --- | --- |
| **OBSAHOVÝ ŠTANDARD** | **VÝKONOVÝ ŠTANDARD** |
| **Hlasové činnosti**   * ľudové piesne, autorské piesne, rytmizované texty, artikulačné cvičenia, dychové a hlasové cvičenia, intonačné cvičenia, hry s hlasom * deklamácia, artikulácia * rozšírená hlasová technika * súčasné znenie rozličných rytmických modelov a celkov (napr. kánon, quodlibet, burdon, ostinato, sprievanie v terciách, sextách * improvizácia, elementárna kompozícia, metricky viazané i metricky neviazané texty a melódie   **Od klasicizmu k neoklasicizmu**  **Inštrumentálne činnosti**   * elementárne hudobné nástroje a zdroje zvuku, ktoré sú k dispozícii: * hra na jednom tzv.klasickom hudobnom nástroji (zobcová flauta, keyboard, klavír, gitara a pod.)   **Neofolklorizmus**  **Inštrumentálne činnosti**   * elementárna improvizácia, kompozícia * Sachsova-Hornbostelova klasifikácia, nástrojové skupiny symfonického orchestra * jednoduché modely idiofónov, membránofónov, chordofónov, aerofónov a mirlitónov z prírodných o odpradových materiálov, na ktorých možno demonštrovať konštrukčné princípy nástrojov a princípy vznikania zvuku v jednotlivých nástroj.škupinách   **Od gregoriánskeho chorálu k súčasnej duchovnej hudbe**   * cirkevná hudba * aktívne počúvanie hudby   **Hudba 20.storočia**  **Moderná slovenská hudba**   * predstavitelia slovenskej modernej hudby * aktívne počúvanie hudby   **Hudobno-pohybové činnosti**   * kultivovaný pohyb, držanie tela, koordinácia častí tela, pohybové stvárnenie hudobno-vyjadrovacích prostriedkov hudby: pulz, metrum, rytmus, tempo, melódia, harmónia, agogika, dynamika, farba, hudobná form * zmena pohybu v súlade so zmenou formotvorného prvku * pohybová spontánnosť, uvoľnenosť   **Pestrá paleta populárnej hudby 1**   * džez na ceste do sveta * džez na Slovensku a v Čechách   **Pestrá paleta populárnej hudby 2**   * country * western   **Pestrá paleta populárnej hudby 3**   * šansón * folk   **Prieniky hudobných štýlov**   * opera * opereta   **Prieniky hudobných štýlov**   * kabaret * muzikál   **Rock and roll**  **Prieniky hudobných štýlov**   * folku * world music   **Hudobno-dramatické činnosti**   * hudobno-dramatické činnosti, tvorivá dramatika, integrácia s výtvarnou výchovou, literaturou * hudobno-dramatické činnosti, tvorivá dramatika, integrácia s dejepisom   **Hudobné zoskupenia, umelci v regióne**  **Návšteva hudobného predstavenia, divadla** | **Žiak na konci 7. ročníka vie:**   * hovoriť a spievať podľa zásad hlasovej hygieny v súlade so správnym držaním tela, technikou správneho dýchania, zreteľnej artikulácie, s mäkkým hlasovým začiatkom a použitím vhodného hlasového registra * tvorivo pracovať s hlasom, textom, rečou, * hlasom realizovať rytmické a melodické modely, rytmickú polyfóniu * ovládať jednohlasný spev i elementárne formy viachlasného spevu * Improvizovať,  komponovať:melodizovať krátke texty, otextovať krátke melódie, improvizovať krátke dialógy i monológy recitatívneho charakteru, hlasom tvoriť zvukomaľbu k rôznym príbehom a sitáciam. * poznať významných predstaviteľov klasicizmu, neoklasicizmu a ich diela * z počutej skladby odvodiť a slovne vyjadriť hudobné špecifiká tohto štýlového obdobia. * rozoznať elementárne hudobné nástroje podľa ich zvuku, vzhľadu i názvu, * hrať na tzv.jednom melodickom alebo harmonickom hudobnom nástroji * dodržať správny spôsob hry na nástroji, * zahrať na nástroji tóny, motívy, frázy, piesne podľa notového zápisu * pozná významných skladateľov slovenskej a českej modernej hudby * pozná typické znaky ľudovej hudby iných národov * tvorivo pracovať s hudobnými nástrojmi (zvukom) * zaradiť hudobné nástroje do základnej klasifikácie * vlastnoručne zhotoviť elementárne nástroje a použiť ich v hudobnom procese * charakterizovať hudbu stredoveku, v kostoloch * aktívne počúvať hudbu * charakterizovať hudbu 20. storočia, * poznať zahraničných ale i slovenských hudobných skladateľov * pozná dielo skladateľských osobností * aktívne počúvať skladby slovenských hudobných skladateľov 20.storočia * pohybom reagovať na počutú hudbu, * navrhnúť pohyb k hudbe * navrhnúť jednoduché choreografie * pohybovo improvizovať * poznať významných predstaviteľov * poznať skladby slovenských džezových skladateľov * vie identifikačné znaky konkrétneho štýlu * orientovať sa v znejúcej hudbe, na základe použitých výrazových prostriedkov hudby, ktoré vníma, chápe ich funkciu a komunikačné schopnosti hudby * poznať významných predstaviteľov džezu, popu, verbálne vyjadriť pocity z hudby * poznať významných predstaviteľov opery, operety- ich dielo * vymenovať významné muzikály, kabarety, * vymenovať skladateľov ich diela z tohto žánru * identifikovať, pomenovať a charakterizovať hudobno-vyjadrovacie prostriedky a základné formotvorné prvky rock and rollu, rocku * identifikovať, pomenovať a charakterizovať hudobno-vyjadrovacie prostriedky a základné formotvorné prvky folku, rocku, folk metalu * podľa vlastných návrhov vytvárať hudobno-dramatické celky * tvorivou dramatikou zobrazovať charakteristické prvky konkrétneho štýlového a historického obdobia * vymenovať niektorých významných umelcov a hudobné telesá vo svojom regióne * vymenovať niektorých významných umelcov a hudobné telesá vo svojom regióne * koncentrovane a s porozumením sledovať profesionálne hudobnopohybového predstavenie, opísať ho vlastnými slovami a diskutovať o ňom |
| **Aktívne počúvanie hudby**   * budovanie triednej databázy odpočutých skladieb * návšteva koncertu a hudobného podujatia organizovaného školou | Žiak dokáže   * aktívne počúvať hudbu, rozpoznať emocionálno–výrazový potenciál hudby * spoznať charakteristické prvky konkrétneho štýlového obdobia dejín hudby * vymenovať niektorých významných umelcov a hudobné telesá vo svojom regióne * formovať sa ako aktívni poslucháč, tolerantní k iným kultúram a názorom |
| **Realizácia a príprava tematických projektov** | Žiak vie   * samostatne vypracovať projekt, vyhľadávať informácie z rôznych zdrojov * prezentovať projekt na vybranú tému z oblasti hudobných štýlov, osobností a nástrojov |
| **Systematizácia vedomostí z jednotlivých tematických celkov** | Žiak si upevní, preverí a preukáže poznatky, vedomosti a zručnosti z daných tematických celkov |
| **Realizácia, tvorba a príprava celoškolského projektu** | Žiak vie samostatne vypracovať projekt, vyhľadávať informácie z rôznych zdrojov, dokáže prezentovať projekt |

**HODNOTENIE A KLASIFIKÁCIA**

Vzdelávacie výsledky žiakov sa hodnotia slovne a klasifikujú. V predmete hudobná výchova budeme hodnotiť stupeň tvorivosti a samostatnosti prejavu, osvojenie si potrebných vedomostí, činností a ich tvorivú aplikáciu, kvalitu prejavu a výsledkov činnosti. Dôležitým bude hodnotenie vzťahu žiaka k činnostiam na hodinách hudobnej výchovy a záujem o ne. Hodnotenie a klasifikácia žiaka sa bude uskutočňovať ako priebežné hodnotenie a celkové hodnotenie. Využívať sa bude hlavne pochvala, povzbudenie, seba hodnotenie, hodnotenie iných. Pri hodnotení vzdelávacích výsledkov žiakov sa bude zohľadňovať schopnosť využívať a zovšeobecňovať skúsenosti a poznatky získané pri praktických činnostiach, aktivita v prístupe k činnostiam, záujem o ne a vzťah k nim. Pri hodnotení vzdelávacích výsledkov žiakov so špeciálnymi výchovno-vzdelávacími potrebami sa bude brat do úvahy možný vplyv zdravotného znevýhodnenia žiaka na jeho školský výkon. Predmet hudobná výchova bude klasifikovaný na vysvedčení známkami.

Individuálne hodnotenie žiakov, prihliadanie na jeho intonačné, rytmické a pohybové spôsobilosti. Predmet je klasifikovaný známkou. Hodnotenie vychádza z metodického pokynu k hodnoteniu žiaka č. 22/2011 a je realizované slovnou formou – pochvala, povzbudivé slová, atribúcia kladných vlastností a postojov, zaradenie na činnosť vyhovujúcu žiakovi (spev, taktovanie, sprievod na ľahko ovládateľnom nástroji, pohybová aktivita a pod.)

Učiteľ u žiaka hodnotí **primerane veku:**

1. **priebeh vytvárania postojov**:

* záujem o hudobné činnosti a o hudobné umenie v rámci edukačných úloh,
* schopnosť spolupracovať pri kolektívnych hudobných prejavoch a edukačných úlohách,
* schopnosť posúdiť svoj výkon (hudobné prejavy a vedomosti) a výkon spolužiakov,

1. **priebeh získavania zručností a spôsobilostí**:

* žiak spieva na základe svojich dispozícií intonačne čisto, rytmicky presne so zodpovedajúcim výrazom, pritom využíva získané spevácke, intonačné a sluchové zručnosti a návyky,
* orientácia v grafickom zázname jednohlasnej melódie,
* hra a tvorba jednoduchých rytmických sprievodov k piesňam na detských hudobných nástrojoch a hrou na telo,
* orientácia v znejúcej hudbe na základe dominujúcich výrazových prostriedkov hudby a ich funkcií,
* pochopenie veku primeraných hudobných diel a schopnosť zážitky verbalizovať a zdôvodniť,
* integrácia a transfer hore uvedených zručností a spôsobilostí pri realizácií hudobnodramatických činností,
* aktivita a prístup k hudobným činnostiam a k poznávaniu genia

,

1. **priebeh získavania hudobných vedomostí:**

* vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami,
* poznanie najvýraznejších slovenských folklórnych regiónov, ich typické piesne a tance, slovenské zvykoslovie,

***výborný***

žiak spĺňa kritériá (a – c) na vynikajúcej úrovni:

* je usilovný, vytrvalý, pracuje primerane svojmu veku, prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách,
* úspešne ich rozvíja v skupinovom a individuálnom prejave,
* dokáže vyjadriť veku primerané postoje, názory na hudobné umenie,
* má aktívny záujem o hudobné umenie,

• individuálny spev nie je podmienkou, pokiaľ sa úspešne a aktívne realizuje v ostatných

hudobných činnostiach,

***chválitebný***

žiak spĺňa kritériá:

• je menej samostatný, iniciatívny a tvorivý,

• menej využíva svoje schopnosti v individuálnom a kolektívnom prejave,

• potrebuje sústavnú pomoc učiteľa

***dobrý***

žiak realizuje edukačné úlohy priemerne:

* chýba mu iniciatívnosť a tvorivosť,
* je málo aktívny a snaživý, potrebuje sústavnú pomoc a povzbudenie učiteľa,

***dostatočný***

* žiak realizuje edukačné úlohy na nízkej úrovni, bez vlastného vkladu,

***nedostatočný***

* žiak nespĺňa kritériá – neodporúčame používať stupeň nedostatočný v celkovom hodnotení žiaka.

**Stupnica hodnotenia**

|  |  |
| --- | --- |
| 100% - 90% | výborný (1) |
| 89% - 75% | chválitebný (2) |
| 74% - 50% | dobrý (3) |
| 49% - 30% | dostatočný (4) |
| menej ako 29% | nedostatočný (5) |